b'\n_START_ARTICLE_\nJohn Ashley (hokejski sodnik)\n_START_SECTION_\nIgralska kariera\n_START_PARAGRAPH_\nKo je bil Ashley de\xc4\x8dek, se je z dru\xc5\xbeino preselil v Preston. Tam je \xc5\xbeivel in igral v drugorazrednem mladinskem mo\xc5\xa1tvu in postopoma napredoval v prvorazredno mladinsko mo\xc5\xa1tvo. Igral je za Toronto Marlies in Guelph Biltmores, leta 1950 je od\xc5\xa1el na preizkus k NHL mo\xc5\xa1tvu Toronto Maple Leafs. Preboj mu ni uspel, kon\xc4\x8dal je v h\xc4\x8derinskem mo\xc5\xa1tvu, ter nato igral za Pittsburgh Hornets in Syracuse Warriors v ligi AHL. Ko je prodan mo\xc5\xa1tvu Eddieja Shora Springfield Indians, je verjel, da je njegova kariera pri\xc5\xa1la dale\xc4\x8d, kolikor je bilo mo\xc5\xbeno in se je upokojil._NEWLINE_Presedel je eno leto, zaprosil za amaterski status in \xc5\xa1e tri leta aktivno igral, preden se je upokojil.\n_START_SECTION_\nSodni\xc5\xa1ka kariera\n_START_PARAGRAPH_\nSoditi je za\xc4\x8del manj pomembne tekme v rodnem Kitchenerju. Hitro je napredoval po ligi OHA in po samo dveh sezonah leta 1959 podpisal pogodbo z NHL. Prvo sezono je sicer ve\xc4\x8didel sodil v ligah AHL in USHL, naslednjih dvanajst sezon pa je bil stalnica lige NHL. Od 1964 do 1972 je sodil na vsaki sedmi (in odlo\xc4\x8dilni) tekmi finala Stanleyjevega pokala._NEWLINE_Skupaj je Ashley sodil na 605 tekmah kot glavni sodnik in na 17 tekmah kot linijski sodnik, poleg tega \xc5\xa1e na 58 tekmah kon\xc4\x8dnice in 350 tekmah v manj\xc5\xa1ih profesionalnih ligah. Leta 1971 mu je uspel izjemen dose\xc5\xbeek, saj mu je bila dodeljena sedma tekma \xc4\x8detrtfinala, polfinala in finala lige, kar je za sodnika velik pritisk. Od sojenja se je upokojil leta 1972, a \xc5\xa1e naprej aktivno sodeloval v hokeju, kot skavt lige je po dr\xc5\xbeavi iskal talente za sodnike. Ko je tudi z delom skavta prenehal, je za\xc4\x8del delati v prodaji rekreacijskih vozil._NEWLINE_Leta 1981 je bil sprejet v Hokejski hram slavnih lige NHL._NEWLINE_Umrl je 5. januarja 2008 za posledicami kardiovaskularne bolezni v Kitchenerju, Ontario.'